
Ehituslubade andmine (3.Paemurru 15a) 
1. ASJAOLUD JA MENETLUSE KÄIK
31.01.2017.a Narva Linnavalitsuse korralduse vastuvõtmiseks laekusid kinnistu omanikult ehituslubade taotlused (dok. reg nr. 1141/1-16) 3.Paemurru tn 15a kinnistule üksikelamupüstitamiseks, kasvuhoone ja piirdeaia rajamiseks, garaažihoone lammutamiseks (ehr kood 118002062) ning majandushoone ümberehitamiseks garaažiks (ehr kood 118002061 - suurem osa majandushoonet lammutatakse, jääb garaaži osa) koos ehitusprojektiga (töö nr 6-2016, peaprojekteerija Limited Projekt OÜ). 06.04.2017.a ehitusprojekt on kooskõlastatud Ida Päästekeskusega ja 31.03.2017.a Arhitektuuri- ja planeerimise osakonna poolt (Ehitisregistri keskkonnas menetlus nr 90848). 
Kõik dokumendid laekusid koos seadusega ettenähtud korras ehitusprojektide ja riigilõivu maksekorraldustega. Ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud ja kooskõlastanud Arhitektuuri- ja Planeerimise osakond. Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehituslubade andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 
2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.
2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusload:

3.1. 3.Paemurru tn 15a kinnistule üksikelamu püstitamiseks ning kasvuhoone ja piirdeaia rajamiseks vastavalt esitatud ehitusprojektile (töö nr 6-2016, peaprojekteerija Limited Projekt OÜ).
3.2. 3.Paemurru tn 15a kinnistul asuva garaažihoone (ehr kood 118002062) täielikuks lammutamiseks.

3.3. 3.Paemurru tn 15a kinnistul asuva majandushoone (ehr kood 118002061) osaliseks lammutamiseks ehk ümberehitamiseks
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

